मंत्री : शिक्षा कुसै पैसे आले दी जगीर नेईं, अज्जै थमां ग्रां दा कोई बी जागत अनपढ़ नेईं रौह्ग। ग्राएं-ग्राएं च अस स्कूल खो’ल्लै करने आं, शिक्षा गै साढ़ी त्रक्की दा मुंढ ऐ, साढ़े देसे दी त्रक्की दा मुंढ ऐ ते असेंगी बिश्वास ऐ जे त्रक्की बाद्धे आले इस कम्मा च तुस सारे जने कलभूषण कुमार हुन्दा साथ देइयै साढ़े हत्थ मजबूत करगेओ, देसे दे हत्थ मजबूत करगेओ, जियां के तुस सारे जानदे ओ जे अजादी दे पैह्लैं साढ़े देसै च सुई तक्कर नेईं थी बनदी, पर साढ़े देसे च अज्ज हवाई ज्हाज बना करदे न, शमांना गी बेधने आलीयां मसाइलां बना करदीयां न जेका इस गल्ला दा सबूत ऐ जे साढ़ा देस रूस चीन ते अमरीका कोला कुसै बी चाल्ली घट्ट नेईं।